ہرم اوناس

ہرم اوناس سقارہ کے اہرامی علاقے میں واقع ہے اور اسے پانچویں خاندان کے آخری فرعون اوناس نے تعمیر کروایا تھا۔ قدیم زمانے میں اسے "أماکن أوناس جميلہ" کے نام سے جانا جاتا تھا، لیکن آج یہ کھنڈر کی صورت میں ایک چھوٹی سی پہاڑی جیسا دکھائی دیتا ہے، نہ کہ شاہی اہرام کی طرح۔ اس اہرام کی تدفینی کمروں کی دیواروں پر موجود تحریریں "اہرامی متون" کی پہلی دریافت شمار ہوتی ہیں، جو قدیم مصری مذہبی ادب کی سب سے اہم مثال ہیں۔ تدفینی کمرے کے اندر ممی کے کچھ آثار بھی ملے، جن میں کھوپڑی، دایاں بازو اور ٹانگ شامل ہیں، تاہم یہ واضح نہیں کہ یہ باقیات واقعی فرعون أوناس کی ہیں یا نہیں۔، اہرام کے شمال مشرق میں ایک مصطبیٰ بھی واقع ہے، جس میں بادشاہ کی زوجات کی قبریں موجود ہیں۔ ہرم أوناس کی تدفینی چیمبر کے نقوش کے بارے میں یہ بات مانی جاتی ہے کہ اندر موجود تحریروں میں کچھ عبارتیں سامی زبان کے لہجے میں بھی لکھی ہوئی ملتی ہیں، جو قدیم مصری حروف میں درج ہیں۔ انھیں بعض ماہرین قدیم ترین تحریری شواہد میں شمار کرتے ہیں جو کسی سامی زبان کے وجود کی طرف اشارہ کرتے ہیں۔ ایک مصری علمی تحقیق کے مطابق ہرم کے شمال مشرقی راہداری کی دیواروں پر موجود ان نقوش کو "سفرت حتبُت" کہا جاتا ہے۔ اس میں 111 مذہبی تلاوتیں شامل ہیں، جنھیں دیواروں پر تقسیم کیا گیا ہے: 75 تلاوتیں نچلی دیوار پر اور 36 چھت پر، جو سقارہ کے سورج معابد اور اوبلیسکوں میں موجود بن بن علامت کی نمائندگی کرتی ہیں۔ اہرام کے اندر مجموعی طور پر 518 کالمی تحریری یونٹس پائے جاتے ہیں۔ ان میں سے 386 نچلی دیواروں پر موجود ہیں، جنھیں قدیم مصری قمری کیلنڈر کے "بڑے سال" کے ایام سے منسلک کیا جاتا ہے۔ جبکہ چھت پر 153 کالمی تحریریں ہیں، جنھیں زمین اور سورج کے درمیان فاصلے کی علامتی نمائندگی سمجھا جاتا ہے، جسے قدیم مصری کاہنوں کی طرف سے ایک مذہبی و طلسماتی تصور کے طور پر بیان کیا جاتا ہے۔ حوالہ جات